Engasjementet deira for utvikling av Sørlandet som reisemål og vilje til å dele suksesshistoria si er eit døme til etterfølging. Med sitt sterke fokus på berekraft og kontinuerleg produktutvikling, har vinnaren skapt ei solid økonomisk bedrift som også viser at samarbeid og fokus på dei tilsette, gir utteljing, seier Cathrine Pia Lund, direktør for Merkevaren Norge i Innovasjon Noreg, om vinnaren. Dyreparken i Kristiansand opna portane første gong 25. juni 1966 og feirar i år femtiårsjubileum. No er parken blitt ein stor familieattraksjon, med over ein million besøkjande årleg. Dyreparken er kjent for alt frå tømmerrenne, bobbane og sjørøvarskuter. Og sist men ikkje minst; det er i denne dyreparken at Kaptein Sabeltann bur.